वूशी

वूशी हे चीन देशाच्या पूर्व भागातील ज्यांग्सू प्रांतामधील एक प्रमुख शहर आहे. हे शहर सूचौच्या ५० किमी वायव्येस तर शांघायच्या १३५ किमी वायव्येस वसले असून ज्यांग्सू प्रांतामधील एक प्रमुख शहर मानले जाते. २०२० साली वूशी शहराची लोकसंख्या सुमारे ४४ लाख तर महानगर क्षेत्राची लोकसंख्या सुमारे ७४ लाख होती.

वाहतूक
शांघाय व नांजिंग ह्या पूर्व चीनमधील दोन प्रमुख शहरांच्या मध्ये स्थित असल्यामुळे वूशी शहर एक मोठे वाहतूककेंद्र बनले आहे. बीजिंग-शांघाय द्रुतगती रेल्वेमार्गावरील वूशी हे एक वर्दळीचे स्थानक असून येथून चीनच्या अनेक शहरांसाठी द्रुतगती रेल्वे गाड्या सुटतात. शांघाय-नांजिंग एक्सप्रेसवे देखील वूशीमधूनच धावतो. 

हे सुद्धा पहा
चीनमधील शहरांची यादी

बाह्य दुवे

 अधिकृत संकेतस्थळ

वर्ग:चीनमधील शहरे